โรงเรียนนานาชาติเทศบาลนครนครศรีธรรมราช

โรงเรียนนานาชาติเทศบาลนครนครศรีธรรมราช (; ตัวย่อ: NICS) เป็นโรงเรียนนานาชาติ สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย โดยเป็นโรงเรียนนานาชาติในสังกัดองค์กรปกครองส่วนท้องถิ่นแห่งแรกของประเทศไทย

ประวัติ
โรงเรียนนานาชาติเทศบาลนครนครศรีธรรมราช (; ตัวย่อ: NICS) สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย จัดตั้งขึ้นเมื่อวันที่ 22 กุมภาพันธ์ พ.ศ. 2553 โดยเป็นโรงเรียนนานาชาติตามหลักสูตรของสมาคมโรงเรียนนานาชาติสหรัฐอเมริกา (American International Curriculum) และได้เปิดทำการสอน เมื่อวันที่ 1 สิงหาคม พ.ศ. 2553 ซึ่งเปิดสอนชั้นมัธยมศึกษาปีที่ 1-6 (Grade 7-12)

เมื่อวันที่ 1 พฤศจิกายน พ.ศ. 2556 เทศบาลนครนครศรีธรรมราช ได้ดำเนินการย้าย สถาบันภาษาอังกฤษ โรงเรียนเทศบาลวัดเสมาเมือง (; ตัวย่อ: EP.T.SM.) ซึ่งเปิดสอนชั้นประถมศึกษาปีที่ 1-6 (Grade 1-6) มารวมกับ โรงเรียนนานาชาติเทศบาลนครนครศรีธรรมราช (; ตัวย่อ: NICS) และได้ยุบเลิกชั้นมัธยมศึกษาปีที่ 1-6 (Grade 7-12) เมื่อ พ.ศ. 2557 โดยเน้นจัดการเรียนการสอนเฉพาะระดับชั้นประถมศึกษาปีที่ 1-6 (Grade 1-6) ตามหลักสูตรนานาชาติอังกฤษ (English Program)

ข้อมูลทั่วไป
 สัญลักษณ์โรงเรียน : อักษรย่อ NICS อยู่ในวงรี หมายถึง นักเรียนมีความรู้และคุณธรรม พร้อมที่จะเป็นประชากรของโลกในอนาคต
 สีประจำโรงเรียน :  สีเหลือง  สีเขียว
 คำขวัญโรงเรียน : เด็กดีมีคุณธรรม เลิศล้ำวิชาการ เชี่ยวชาญภาษา นำพาชุมชนเข้มแข็ง
 ปรัชญาโรงเรียน : มุ่งสู่สากล บนพื้นฐานความเป็นไทย
 อัตลักษณ์โรงเรียน : วิชาการเด่น  เน้นภาษา
 เอกลักษณ์โรงเรียน : แต่งกายดี ภาษาเด่น

หลักสูตร
โรงเรียนนานาชาติเทศบาลนครนครศรีธรรมราช ได้แบ่งการจัดการเรียนการสอน 1 ระดับ คือ
 ระดับชั้นประถมศึกษา ตามหลักสูตรภาษาอังกฤษ (English Program)

ทำเนียบผู้บริหาร  
โรงเรียนนานาชาติเทศบาลนครนครศรีธรรมราช มีผู้บริหารจำนวน 6 ท่าน ดังนี้

อาคารและสถานที่
โรงเรียนนานาชาติเทศบาลนครนครศรีธรรมราช ประกอบด้วยอาคารเรียนทั้งหมด 4 อาคาร คือ
อาคาร 1 นิวตัน (Newton) สร้างเมื่อ พ.ศ. 2553 เป็นอาคารบริหาร 
อาคาร 2 ไอน์สไตน์ (Einstein) สร้างเมื่อ พ.ศ. 2553 เป็นอาคารเรียน
อาคาร 3 ดาร์วิน (Darwin) สร้างเมื่อ พ.ศ. 2553 เป็นอาคารหอพักนักเรียน
อาคาร 4 ไมเคิล จอร์แดน (M.Jordan) สร้างเมื่อ พ.ศ. 2553 เป็นโรงยิม
อาคาร 5 กาลิเลโอ (Galileo) สร้างเมื่อ พ.ศ. 2561 เป็นโรงยิม

แหล่งข้อมูลอื่น 
 โรงเรียนนานาชาติเทศบาลนครนครศรีธรรมราช (Nakhon International City School)
 รายงานการประเมินตนเองโรงเรียนนานาชาติเทศบาลนครนครศรีธรรมราช ปีการศึกษา 2557 

โรงเรียนในอำเภอเมืองนครศรีธรรมราช
โรงเรียนนานาชาติในประเทศไทย
โรงเรียนสังกัดเทศบาลนครนครศรีธรรมราช
โรงเรียนที่ก่อตั้งในปี พ.ศ. 2553
ความสัมพันธ์ไทย–สหราชอาณาจักร